
ŠAKIŲ RAJONO SAVIVALDYBĖS TARYBA

SPRENDIMAS

DĖL 2009 M. RUGPJŪČIO 12 D. SAVIVALDYBĖS ILGALAIKIO MATERIALIOJO TURTO NUOMOS SUTARTIES NR. 1D-43 DALINIO PAKEITIMO
2013 m. rugsėjo 26 d. Nr. T-310
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, Savivaldybės ilgalaikio materialiojo turto nuomos sutarties Nr. 1D-43, sudarytos 2009 m. rugpjūčio 12 d. (su vėlesniais pakeitimais: 2010 m. rugsėjo 27 d. susitarimas Nr. VL-906 ir 2011 m. liepos 29 d. susitarimas Nr. VL-887) 20 ir 21 punktais bei atsižvelgdama į uždarosios akcinės bendrovės „Lithidro“ 2013 m. liepos 30 d. prašymą, nusprendžia:

1. Iš dalies pakeisti Savivaldybės ilgalaikio materialiojo turto nuomos sutartį Nr. 1D-43, sudarytą 2009 m. rugpjūčio 12 d.:


1.1. išdėstyti 3 punktą nauja redakcija:

„3. Nuomininkas nuomos mokestį pradeda mokėti aštuntaisiais užtvankos nuomos metais, t.y. nuo 2017 m. rugpjūčio 12 d.“;


1.2. išdėstyti 10.6 punktą nauja redakcija:


„10.6. hidroelektrinę pastatyti per septynerius metus nuo nuomos sutarties pasirašymo, t.y. iki 2016 m. rugpjūčio 12 d.“.


1.3. papildyti nauju 10.15 punktu:


„10.15. prieš pradedant ir užbaigus hidroelektrinės statybos darbus, atlikti Šešupės upės (100 m atstumu nuo patvankos) batimetrinius matavimus. Nustačius projekto pažeidimus, savo lėšomis atstatyti pradinius Šešupės upės parametrus“.


2. Įgalioti rajono savivaldybės administracijos direktorių parengti ir pasirašyti susitarimą dėl 1 punkte nurodytos sutarties pakeitimo.
Meras




Juozas Bertašius

